PIEAUGUŠO ROTAĻLIETAS
Nu! Kāp iekšā!
SLĒGTS
Atvainojamies, bet tehnisku iemeslu dēļ
šis vilciens kursēs tikai līdz Haivikomai.
Tad ar autobusu tiksiet nogādāti Oksfordpārkvejas stacijā,
kur varēsiet turpināt ceļu.
Paldies.
Pasažieriem, kas ieradušies no Merilebonas,
ir pieejams autobuss uz Oksfordpārkveju, kas aties no automašīnu stāvlaukuma.
Tas ir tur. Autobuss.
OKSFORDPĀRKVEJA
Skrien ar nodurtu galvu!
Ei, esam klāt.
Ak kungs!
Nu, draugs! Dieva dēļ, mosties taču!
PĒC MIKA HERONA GRĀMATAS DEAD LIONS MOTĪVIEM
ATVAĻINĀTS SLEPENAIS AĢENTS
MIRIS
Esiet sveicināti Haivikomā!
Vilciens, kas stāv pie otrās platformas…
…uz Bistervilidžu, Oksfordpārkveju un Oksfordu.
Jā, draugs, tajā dienā es nestrādāšu.
Ir paredzēts, ka būs 100 000 cilvēku.
Tualetes būs kā cūkkūts.
Draugs, tajā dienā es noteikti nestrādāšu.
Uzgaidi!
-Varu kā palīdzēt? -Jā.
Prātoju, vai jūs man nepateiktu, kur var atrast autobusus.
Šodien neviena nav. Metro darbojas.
Tāpēc, klau, pasaki vadībai, jā…
Man vajag to autobusu tāpēc, ka…
pirms pāris dienām nomira mans brālis.
Nezinu, vai esat dzirdējis.
Jā.
Ei, draugs, es tev atzvanīšu, ja?
Jā, esmu dzirdējis. Izsaku līdzjūtību.
Par autobusiem ir atbildīgs cits uzņēmums.
Varbūt jūs varētu pateikt, kas tas ir par uzņēmumu.
Mēs izmantojam dažādus. Es nezinu…
Lūdzu! Es ļoti gribētu redzēt to vietu, kur viņš šķīrās no šīs zemes.
Labi.
Es šur tur piezvanīšu, un tad redzēs, vai varu jums palīdzēt.
Labi.
Stendiša!
Šis nekam neder.
Vai var konkrētāk?
Tā kā es te strādāju ilgāk, man vajag savu kabinetu.
Šajā mēslubedrē darba stāžu es neuzskatītu par statusa simbolu.
Cietumniekiem ir hierarhija. Cilvēki organizējas pēc varas.
Tūlīt nonesīšu šodienas darbus.
Pasteidzies! Ja neiedosi neko darāmu, es viņu novākšu.
Vai vismaz sakropļošu.
Brīt!
Vai kāds ir redzējis Lemu?
Ātrā palīdzība teica, ka bijusi sirdslēkme.
Žēlsirdīgi ātri.
Vienā brīdī te, nākamajā - pie eņģeļiem.
Atradu viņu tur - otrajā no beigām.
Domāju, ka viņš guļ.
Nu, tā bija, vai ne?
Vai kaut kas te nebija neparasti?
Vēl bez viņa.
Kaut kas viņa tuvumā?
Kaut kas, ko viņš varētu būt atstājis?
Bija cepure. Blakus sēdeklī.
Tā varētu būt viņa.
Vai es varētu to apskatīt? Būtu jauki, ja kas paliktu par piemiņu.
Jā. Atrasto mantu birojā.
Es aiziešu, kad būšu te beidzis.
Viņš izskatījās diezgan mierīgs. Jūsu brālis.
Tieši tā viņš būtu gribējis aiziet.
Autobusi viņam patika.
Nav tā, ka es akurāt ticētu dzīvības spēkam.
Bet es arī nevaru pateikt, ka tam neticu.
Ja saprotat, ko gribu teikt.
Es ļaušu jums pabūt vienam.
-Atvainojiet, ka traucēju, bet… -Jā.
Vai jūs vēl ilgi?
Es…
Es esmu atvadījies.
Vienkārši mums tikko piezvanīja. Šis autobuss būs vajadzīgs.
Nu protams.
PIEZĪMES CIKĀDE
Bļāviens!
Vai kāds ir redzējis Riveru?
Jā, es labprāt izmantotu to, ko esmu iemācījies valdības izlūkdienestā,
un lietotu to mazliet koncentrētākiem, komerciālākiem…
To, ko esmu iemācījies izlūkdienestā,
lietotu komerciālākiem, konkrētākiem mērķiem. To es…
Jūs tagad gaida, Kārtraita kungs.
ELESSAR IZLŪKOŠANAS SPECIĀLISTI
Un tieši tagad, kad ir tik liela ģeopolitiskā nedrošība,
privātie izlūkdienesti var aizpildīt tos robus, ko atstāj nacionālās aģentūras.
Vai ne?
Tieši tā.
Un man ir sajūta, ka tieši šīm interesantajām
un netradicionālajām šī darba jomām, iespējams, esmu piemērots vislabāk.
Jūsu CV ir teikts,
ka pašlaik esat norīkots uz nodaļu netālu no Oldersgeitas.
Jā, tā ir. Jā.
Tā ir īpaša nodaļa.
Tur informācijas vākšanā vairāk tiek izmantotas analogās metodes,
kas man ir devušas kārtīgu pamatu datubāzu…
Jā, un… Tas ir labi. Tātad jūs strādājat Muklājā?
Jā.
Es saprotu, ka ne visiem tāds darbs būtu pirmā izvēle, jā,
bet man tas ir bijis ārkārtīgi vērtīgs.
Tātad strādājat ar Džeksonu Lemu?
Jā.
Kāds viņš ir?
Kur visi ir?
Min, vai vari, lūdzu, apsēsties?
Atvaino, es tikai cenšos dabūt vajadzīgo soļu skaitu.
Man nevajadzēja tev to verķi dot.
Lems mūs novāks.
Nē, viss labi. Šorīt viņš birojā nemaz nebija.
Jā. Viņš droši vien dračī kādā morgā.
Tā. Ko teiksi par šo?
300.
300?
Min, tam ir dārzs.
Labi, tad 310.
Nu, tas ir… Kas? "Dzīvoklis ar dārzu Leitonstonā".
Tik daudz nevar būt.
-520. -Ak dievs!
Tas ir daudz.
-Nav gan. -Viņš ir klāt.
Aiziet!
Būs jautri.
Tā. Nevilksim garumā!
Es jūs norīkoju.
Ne ilgi - uz kādu nedēļu.
Jūs atskaitīsieties man.
Kāda veida darbs?
Drošības jomā.
Būs neoficiāla tikšanās.
Skaidrs. Tad tāpēc tiekamies te, nevis Parkā.
Jā. Un arī tāpēc, ka jums tur nav atļauts būt.
Kas tiksies?
Es un Arkādijs Paškins.
Iļjas Ņevska pārstāvis.
Tas ir tas oligarhs?
Nē, leļļu teātra aktieris.
Jā, oligarhs.
Bet man likās, ka mums no viņa jāturas pa gabalu.
Jums jāturas pa gabalu no visiem, Min.
Ar "mēs" es domāju MI5. Viņš ir disidents.
Viņš ir pret Maskavas režīmu, bet mums jābūt neitrāliem.
Viņas Majestātes valdība šai ziņā ir gatava būt pragmatiska.
Ņevskis naudu nopelnīja ar naftu un gāzi. Mēs uztraucamies par enerģētisko drošību.
Tātad Ņevska labā roka - Paškins - un Taverneras labā roka - moi -
sarīkos viņiem nelielu tikšanos.
Jebkāda klātienes tikšanās var notikt iepriekš noteiktā drošā vietā,
un vajadzēs, lai to novērtējat, iztīrāt,
iznesat miskastes. Kā parasti.
Kurš ierosināja tikties?
Paškins. Caur starpnieku - ārštatnieku Krimovu.
Un vai Krimovs ir drošs?
Es izpētīju. Tas viss ir te.
Tātad tikšanās būs šo sestdien Stikla namā.
Tajā pašā dienā, kad antikapitālistu maršs.
Vai tā ir problēma? Gribi uztaisīt plakātu un maršēt līdzi?
Nē. Tikai iepazīstos ar faktiem.
Labi. Ceru, ka šis uzdevums nav par sarežģītu.
Ja jūtaties pārāk ierūsējuši
vai ja jūs apmierina tās pabiras, ko pamet Lems, tikai pasakiet…
un kratieties atpakaļ uz Muklāju.
-Vai vajadzētu ņemt to darbu? -Šķiet, tikko paņēmām.
Jā, es zinu. Bet Lems spļaus uguni, kad to uzzinās.
-Mums īsti nav izvēles. -Ir gan. Varam to nedarīt.
Tev vienkārši ir bail no Lema.
Man nav bail no Lema.
Nu, jā, man ir bail no Lema. Jā.
Jūs uz to skatāties. Es izdarīju, ko prasījāt, bez prasīšanas.
Tu varētu izdarīt tā, lai man negribētos tev iesist.
-Tikai neko nesaki! -Jā, labi.
-Uz ko es skatos? -Uz Soho ielas kameras ierakstu.
Tas ir Soho?
Bet kur ir visas prostitūtas un nariki?
-Soho ir mainījies. -Aizveries, Maik!
Mārkuss.
Jā, paies seši mēneši, līdz iemācīšos tavu vārdu,
un, ja savu darbu būšu padarījis, tevis te sen vairs nebūs.
Izskatās, ka viņš dodas uz Merilebonu. Vari atrast viņu tur?
Kur viņš palika? Pazaudējām.
Mums tikai jāpārslēdzas uz citu kameru.
-Nāves iemesls? -Kas notiek?
Bijušais aģents atrasts miris autobusā Oksfordpārkvejā.
Tikko saņēmu izmeklētāja ziņojumu.
Gaja!
Sirds mazspēja.
Muļķības.
Viņam bija pāri 60. Smēķēja, dzēra. Droši vien neizbēgami.
Bet es to visu daru, un paskat tik! Esmu labākajā formā.
Kāpēc lai kāds viņu gribētu novākt?
Varbūt viņš aizgāja uz darba interviju, nepasakot priekšniekam.
-Tas brēc pēc slepkavības. -Esat drošs, ka tā ir slepkavība?
Viņš telefonā atstāja piezīmi, kas man liek domāt, ka jā.
Pateiksiet, kas tur rakstīts?
Jā, es pateiktu, ja domātu, ka varat kā līdzēt.
Te var redzēt biļešu barjeras.
Dikijs ieiet aiz barjeras, nenopērkot biļeti.
-Tātad tas ir neplānots brauciens. -Jā, attin!
-Dikijs? -Viņa īstais vārds bija Ričards Bouss.
Viņš kādu laiku strādāja Berlīnē. Tika izmests pirms mūra nojaukšanas.
Viņš kādam seko.
Es gribu redzēt, kā viņi iekāpj autobusā Haivikomas stacijā.
Acumirkli! Tas autobuss ir tuvāk, bet viņš iet uz otru.
Domāju - viņš seko tam vīram ar cepuri.
Tā tika atrasta bagāžas plauktā netālu no vietas, kur Dikijs atdeva galus.
Dāmas un kungi, nāves autobuss iebrauc Oksfordpārkvejas stacijā.
Tur nevienam cepures nav.
Tāpēc, ka cepure tika atstāta autobusā, idiņ.
Tā ir man rokā.
Parādi man ierakstus no abām platformām!
Tas ir tas plikpauris.
Kurš?
Ekrāna centrā uz ziemeļu platformas.
Pagriezis kamerai muguru. Negrib, ka viņu redz.
Kur jūsu plikpauris palika?
Gan jau iekāpa vilcienā.
Nē, joprojām uz platformas. Patin tālāk uz nākamo vilcienu, Rodij!
Jā. Es gribu ierakstus no tā Oksfordpārkvejas vilciena iekšienes,
lai redzam, kur tas plikpauris izkāpj, ja?
Es gribu zināt, kas tas mērglis ir un uz kurieni viņš aizbrauca.
Ieraksti no vilcienu iekšienes ir cietajos diskos,
ko izņem reizi nedēļā un nogādā datu centrā.
Es nupat aizmigu atvērtām acīm.
Tur tos pārkopē, izdzēš un tad nogādā atpakaļ vilcienos.
Tas ir fizisks darbs.
Tam vajag ēzeli, bet es esmu tīrasiņu zirgs.
Tu, Hou, esi milzīgs zirga daikts.
Bet tev taisnība. Man vajag ēzeli, lai atnestu tos cietos diskus.
Hārper!
Redzējāt?
-Ko tad? -Nē.
Hārpers tikko saskatījās ar savu draudzeni.
Nez ko tas nozīmē?
Esam norīkojumā.
Kurš norīkoja? Bremzēto birojs?
-Vebs. -Ko… Vebs?
Strādāsiet pie tā kretīna, kaut viņš mani izčakarēja?
Nezinu. Man liekas - tas liecina par izcilu gaumi.
Kāds ir uzdevums? Un, lūdzu, nesakiet, ka nevarat sīkāk stāstīt.
Drošība, slepeni tiekoties ar krievu.
Apžēliņ, Min!
Jūs bijāt kuri - 549. kandidāti sarakstā?
Jūs zināt - ja tas būtu kāds cits, es būtu ekstāzē, bet Vebu es neciešu.
Un jūs, bez šaubām, salaidīsiet dēlī, tāpēc uzskatīšu to par rezultātu.
Tad pēc diskiem aizbraukšu es. Viņi ir aizņemti, strādājot pie ienaidnieka.
Atšujies! Tu plāno notīties pie Elessar.
Nešefo, kad pats dzenies pēc privātā piķa.
Kur, pie velna, tu dodies?
Es atteicos. Negribēju to darīt.
Un mēs tikko vienojāmies par tavu atvadu dāvanu.
Te.
Ko man tagad darīt ar šo?
Es neuzticēšu tev neko aizraujošu.
Man joprojām ir nepārvaramas ilūzijas, ka Šelbija…
Šērlija.
…ir tikai pa pusei sūdīga, nevis pavisam sūdīga kā jūs visi.
Tāpēc ies viņa.
Kāpēc riskēt ar viņu, ja zināt, ka to varu izdarīt es?
Atvaino, bet šī ir mana joma. Es nezinu, ko mēs…
-Tev ir joma? -Jā, man ir gan joma.
Vai zini, kāpēc viņa ir Muklājā?
Nē.
Uzskati, ka tev paveicās, ka apklusi, kad apklusi.
Pag, ko tad lai es daru?
Manis pēc vari tīties uz darba aģentūru.
Varbūt tu varētu pieņemt dārznieku.
Tev par grūtu?
Nē, tikai tā saku.
Varbūt kādu, kas piepalīdzētu arī pie mājas.
Ja tu stūrē uz:
"Tev labāk būtu pansionātā," -
man tevi jābrīdina: reiz es kādu ar šķērēm nogalināju.
Pag, tiešām?
Nē, bet to var paspēt vienmēr.
Kā gāja intervijā?
Apžēliņ!
Spiegi nekad nav pensijā, ko? Kā tu uzzināji?
Ar mani sazinājās direktors.
Teicu, ka tu gribētu, lai tevi vērtē pēc paša nopelniem.
Mani vērtēja, un darbu nedabūju. Labi, ka to zinu.
Šķiet - mani uzaicināja tikai, lai dzirdētu stāstus par Lemu.
Nespēju tevi iedomāties privātajā izlūkošanā.
Par laimi, arī privātās izlūkošanas pārstāvji ne.
Viņiem es vēl esmu tas kretīns,
kurš mācību uzdevumā sagrāva Stanstedu.
Domāju, ka Hasana izglābšana pāršķirs jaunu lapu,
bet mani joprojām uztver kā piekto riteni.
Gan kaut kas uzradīsies.
Ir jau uzradies, bet Lems mani izslēdza arī no tā.
FDD slepkavnieku izsekošana.
Kas ir upuris?
Ričards Bouss.
Ak kungs!
Ko?
Neko. Es tikai…
Esmu pārsteigts, ka viņš vēl bija dzīvs. Tas viss.
Kā viņš nomira?
No sirdslēkmes. Uz papīra.
Varbūt tā arī bija tikai sirdslēkme.
Nezinu, kas varētu gribēt novākt Dikiju Bovu.
Pag, tātad tu viņu pazini?
Jā, pēc nostāstiem. Jā.
Ak dievs!
Nāc! Man par to visu jāiedzer.
Velns! Atvainojiet!
Nekas.
-Kādam izkritis. -Paldies.
Jā?
Man vajag, lai deviņos atslēdz strāvu Datalok ēkai.
-Man pēc 30 minūtēm ir randiņš. -Nē, nav.
Tikko nospēru apsardzes čaļa karti. Man jātiek iekšā, pirms viņš pamana.
Kāpēc man jāatslēdz strāva, ja tev jau ir karte?
Ar to iekļūšu tikai pa vārtiem.
Pie ēkas durvīm ir sejas atpazīšanas sistēma.
Kāds man no tā labums?
Ātra nāve.
Cikādes.
Iefiltrētie aģenti, kas iekļāvušies britu sabiedrībā.
Tā nosaukti tāpēc, ka pirms izšķilšanās cikādes daudzus gadus pavada pazemē.
Un vai atceries, kā mēs secinājām, ka viņi ir izdomāti?
Jā. Izrādījās, ka galvenais spiegs, kas viņus kontrolē, ir fiktīvs, jā.
Aleksandrs Popovs. Mans baismīgais pretējais numurs.
Ko krievi bija izgudrojuši, lai mēs ķertu paši savu asti.
Jā, nu…
Dikija lielais brīdis pienāca, kad pirms mūra krišanas viņš nozuda.
Domājām, ka viņš dezertējis, un…
godīgi sakot, vācieši viņu varēja ņemt.
Un tad viņš streipuļodams atnāca atpakaļ - galīgi pilnā -,
apgalvojot, ka Popovs un kāds izsitējs viņu ir nolaupījuši,
pratinājuši un lējuši viņam rīklē brendiju.
Skaidrs, ka viņš bija kārtīgi plostojis.
Un viņa attaisnojums bija sliktākais, kādu varēja iedomāties.
Tāpēc mēs viņu izmetām.
Tātad nebija nekādas iespējas, ka Dikijs toreiz stāstīja patiesību?
Nē. Popovs bija rēgs.
Mēs tā arī neatradām nevienu cikādi.
Lemu tas katrā gadījumā uztrauca.
Viņš droši vien izrāda cieņu senam kolēģim, bet…
Dikija nāve nav nekas neparasts.
Viņš nomira, kad kādu izsekoja.
Varbūt redzēja kādu, ko nevajag.
Nē, Berlīnē.
Un tad atkal Londonā.
Klau, zinu, ka šodien tevi atraidīja
un tu izmisīgi gribi, lai kaut kas notiktu.
Bet tici man - neizklausās, ka te kas tāds būtu.
Kāpēc?
Sirds mazspēja nav FDD stilā, vai ne?
Pie visiem pēdējiem viņu upuriem bija atstāts skaidrs paraksts.
Parasti radioaktīvs.
Nē, viņi grib, lai redzam, ko viņi ir izdarījuši,
un izaicina, lai reaģējam tā, kā tas nekad nenotiks.
-Bet ja nu tas nav FDD? -Ko?
-Ja nu tā ir VDK? -Nē, nē.
Nu tu dzenies pats pēc savas astes.
Jā, bet tie vīri pēdas neatstāja.
Uzradās negaidīti. Aizsteidzās garām. Dūriens ar lietussargu.
Nē. Dikijs nevienu neuztrauca.
Jā. Varbūt ne.
Jā, es nu došos.
Vai nevaru piedāvāt tev vakariņas?
Nē. Nekas. Es jau kaut ko ieēdu.
Es satīrīšu to.
Nē. Lai paliek! Satīrīšu vēlāk. Man patīk nakts gaiss.
Esi piesardzīgs, River!
Kāpēc tu tā pateici?
Ceļa galā viena lampa ir izdegusi.
Tur līdz ielai ir tumšs posms.
Nuja. Nedzer par daudz!
Tā. Šis ir Stikla nams, kur Vebs ir sarunājis tikties ar Paškinu.
Ieeja pazemes stāvlaukumā ir no aizmugures ielas.
Un tad, pirms tikšanās, ar liftu uzbrauksim
augšā uz sapulču telpu un atslēgsim kameras.
Tātad mikrofoni jāmeklē iepriekšējā naktī.
Braucam apskatīties! Skats noteikti ir lielisks.
Nē. Mēs tur netiekam, kamēr Vebs nav iedevis caurlaides.
Varam izmantot pretējo māju.
Sarīkot jumta pikniku. Izpētīt no turienes.
-Jumta pikniku? -Jā.
Kā Lems zināja par Rivera interviju?
Ketrina teica, ka viņi esot piezvanījuši, lai dabūtu atsauksmes.
Velns! Brutāli.
Tad viņš ko - iepirda klausulē?
Nē. Acīmredzot atsaucās diezgan labi.
-Tiešām? -Jā.
Paškins tiksies ar Vebu sapulču telpā
virs Ņevska biroja, kas ir 42. stāvā.
Kas tur rakstīts? Trasts Almaz?
Ņevska uzņēmums.
Tā krieviski sauc dimantus. Pirmo miljonu viņš nopelnīja kā dārgakmeņu tirgotājs.
Tātad 42. stāvs būtu… Viens, divi, trīs,
četri, pieci, seši, septiņi, astoņi, deviņi, 10, 11, 12…
Min, vienkārši skaiti no augšas!
Ir 50 stāvu, sapulču telpa ir 47. stāvā, Ņevskis - 5 stāvus zemāk.
Labi. Skaidrs. Jā. Es māku skaitīt, jā.
Tad tāpēc viņš grib, lai tikšanās notiktu tajā ēkā?
Jā. Kad panāksim, ka sapulču telpa ir droša,
varēs uzlavīties augšā, nevienam nezinot.
Jā. Un neviens neskatīsies pa logiem, vai ne?
Kas ir augšā un apakšā?
Augšā nav nekā.
Apakšā bez Ņevska biroja ir privātas bankas,
investīciju uzņēmumi un tad 20 stāvus - luksusa viesnīca.
Varbūt mums jāprasa, lai operācijas dēļ mūs iekārto viesnīcā.
Un, ja ne, tad atsakāmies?
-Prasām? -Jā.
KALS FENTONS
IZPILDLAIKS BEIDZIES PALAIST? [JĀ/NĒ]
Tu esi līķis, Hou.
Es teicu deviņos.
KARSTS UN GARŠĪGS
Velns!
JĀ
IEVADĪT LIETOTĀJA DATUS KALS FENTONS
Es to aptvēru tikai mājās. Viņa nospēra manu maku un atdeva kasē.
Kartes nebija. Pilnīgs ārprāts!
IERĪCES PĀRSKATĪŠANA
Tu ej tur!
-Tad tu to dabūji? -Jā.
Labi.
Tad jau laikam neesmu pavisam sūdīga?
Nē. Pavisam sūdīga noteikti ne.
Jā. Pavisam sūdīgi būtu sagraut Stanstedu.
Vispār mani iegāza, tāpēc… Vienalga.
Tad tu te esi, jo… Par to, ka iekrāvi priekšniekam?
Formāli nē.
Es gan viņam iekrāvu, kad viņš bāzās man virsū,
bet varēju tikt cauri ar rājienu un ierakstu lietā.
Tas bija par to, ka iekrāvu otrreiz, kad viņš pateica, ka situ kā meitene.
Pēc tā viņš nepiecēlās.
Diezgan pelnīti.
Viņš brauca ar vilcienu no Oksfordpārkvejas uz Straudu Kotsveldsā.
Es pārbaudīju staciju ierakstus.
Mūsējais iet prom no kameras uz taksometru būdu.
Jā. Tātad, kur viņš devās tālāk, mēs nezinām.
Izklausīsies dīvaini, bet vai Dikijam nepietuvojās neviens ar lietussargu?
Jā. Daudzi.
-Iepriekš lija. -Jā, nē. Es domāju…
Tu domāji - kā Markova slepkavībā.
Jā.
Veclaicīgi uzbrukumi mani uzbudina, bet ar lietussargu viņam neiedūra.
Kā ar to plikpauri?
Jau teicu - pie taksometru būdām viņu nozaudējam.
Jā, bet cik tuvu Dikijam piegāja viņš?
Tur jau sēž.
Ja? Kas?
Džiliana Andersone. Aizgāja uz tualeti.
Pieņemu, ka viņa tur vēl kādu laiku vems no skata, kā jūs ēdat.
Vai zini, cik man bija grūti uzrakstīt tev kaut daļēji piedienīgu atsauksmi?
Un viss velti. Tu vēl esi te.
Ko tu izdarīji? Intervijas vidū pieķēzīji papīrgrozu?
Patiesībā vaina bija tā, ka nevarēju izstāstīt neko interesantu par jums.
Vajadzēja pateikt, ka ēdat kā mirstošs zirgs.
Ak tā ir mana vaina, ka neviens negrib tevi nolīgt?
Dikijs tika nogalināts.
Es to zinu, idiņ.
Jā, bet jūs nezināt, kā.
Ja jūs…
Vai drīkstu sēdēt tur? Es…
Es nespēju.
Šērlija dabūja ierakstu no vilciena iekšienes, ko prasījāt.
Skatieties!
Dikijs durvīm ir vistuvāk, ja?
Tātad viņam jāizkāpj pirmajam, ja viņš negrib pievērst sev uzmanību.
Bet tas nozīmē, ka cilvēks, kuram viņš seko, paliek aiz muguras,
kad Haivikomā viņi izkāpj.
Bet re! Viņš pieskaras Dikija rokai.
Un tad, ja pārejam uz ierakstu no stacijas iekšienes…
Dikijs berzē roku.
Tas vīrs būs viņu sazāļojis ar kaut ko neizsekojamu,
kas izpaužas kā sirdslēkme.
Ja vien negribat veikt kaudzi
sarežģītu un neskaidru analīžu, ar ko - pieņemu -
Parks negribēs ņemties, pat ja uzskatīs par vajadzīgu.
Tā…
Deru uz 50 mārciņām, ka zinu, kāda ziņa bija atstāta Dikija telefonā.
Tikai viens vārds.
Cikāde.
CIKĀDE
Nav slikti.
Kas - mana runa vai jūsu nūdeles?
Jā. Atlikumu paturiet!
Paldies, Lema kungs.
Ja man taisnība, jums jāmaksā 50 mārciņas man.
Saderēšana notiek tā. Parasti.
Es tās paņemšu kā maksu par to, ka uzrakstīju tev atsauksmi.
Labi, gudreli. Ko tas viss nozīmē?
Tas nozīmē, ka toreiz, pirms daudziem gadiem, Dikijs nemeloja.
Tas nozīmē, ka viņu sagrāba, ar varu piedzirdīja
un tad pratināja kāds, kurš gribēja izplatīt mītu par Popovu.
Tas vienalga ir mīts.
Jā, Popova nebija, bet cikādes, iespējams, bija.
Ir. Varbūt viņi melos paslēpa patiesību.
Un Dikijs kādu ir redzējis un izsekojis.
Tas viņiem nepatika, un tāpēc viņu nogalināja.
Jo varbūt viņi atkal ir aktivēti un varbūt mirs vēl kāds.
Uz kurieni tu dodies?
Uz Kotsveldsu.
Labi.
Noskaidro, ko tas plikpauris tur darīja,
ar ko viņš runāja un vai viņš joprojām ir tur.
Jā.
Tencinu, Lao kungs.
Vai varu līdzņemšanai dabūt pāris garneļmaizīšu?
MĪĻA DRAUGA UN KOLĒĢA KELA BIGINSA PIEMIŅAI
Tulkojusi Inguna Puķīte